Södermanland (grofovija)
Grofovija Södermanland je jedna od 21 grofovije (švedski: Södermanlands län, län znači leno) 
na koji je Švedska administrativno podjeljena, koja se prostire na istoku središnjeg dijela zemlje.

Geografske karakteristike
Grofovija Södermanland prostire se gotovo po istom teritoriju kao i historijska pokrajina Södermanland, ima površinu 
od 6,607 km² na kojoj živi 270,738 stanovnika. 

Grofovija Södermanland graniči sa grofovijama Östergötland, Örebro, 
Västmanland, Uppsala i Stockholm, omeđena sa istoka 
Baltičkim morem.

To je kraj uz Baltičko more pored Stockholma , omeđen jezerima Mälaren i Hjälmaren.

Teren  je uglavnom ravničarski, sa puno malih jezera to je i rudarski kraj u kom se kopa željezna ruda.

Privreda
Na plodnim ravnicama uzgajaju se najviše žitarice i voće, a razvijeno je i stočarstvo.  

Industrija gofovije svodi se uglavnom na drvoprerađivačku i proizvodnju papira. Za kraj je značajan kanal Södertälje koji povezuje Jezero Mälaren sa Baltičkim morem. 

Urbani centri Södermanlanda su Nyköping (administrativni centar), Eskilstuna, Katrineholm i baltička luka Oxelösund.

Izvori

Vanjske veze 
 Službene stranice Grofovije Södermanland 
 Södermanland na portalu Encyclopædia Britannica 

Administrativna podjela Švedske